als_Latn dik_Latn sag_Latn
aSport – Trajneri i Norvegjisë, Egil Olsen, është kritikuar nga një pjesë e mirë e gazetarëve dhe analistëve, për shkak se gjatë një interviste të para dy ditëve pohoi se Shqipëria është një skuadër që nuk duhet nënvlerësuar.
Pikërisht mbi këtë fakt mediat kanë “shfryrë”, duke hamendësuar që tekniku po mbrohet ende pa zbritur në fushë, edhe pse sipas tyre kundërshtari nuk është i një niveli për t’u marrë kaq shumë në konsideratë. I menjëhershëm ndërkaq ka qenë reagimi i teknikut: “Nëse ju (gazetarët) e mendoni kështu, për mua nuk ka asnjë problem, por duhet t’ju saktësoj se ishte kjo Shqipëri që ndali Portugalinë para pak vitesh në barazim, edhe pse luajti me 10 lojtarë. Është kjo Shqipëri që ka bërë lojëra të mira edhe ndaj shumë skuadrave të tjera, si Suedia, Holanda etj. dhe fitoi së fundmi edhe me Slloveninë transmeton Panorama.
Fakti që nuk e nënvlerësoj kundërshtarin nuk do të thotë se ne i druhemi”, – ka saktësuar tekniku Olsen në një prononcim për mediat vizive. Ndërkohë, tekniku ka anashkaluar totalisht thumbimet e bëra nga mediat suedeze, lidhur me shitjen e një numri të vogël të biletave. “Nuk merrem fare me ata, pasi kam gjëra shumë herë më të rëndësishme. E di fare mirë që është ftohtë dhe janë shitur pak bileta, por ajo që më intereson më shumë është të fitojmë këtë ndeshje. Nëse doni mendimin tim, edhe sikur në stadium të jenë pesë persona, për mund nuk përbën problem, derisa skuadra të fitojë. Shumë njerëz e ndjejnë veten më rehat për ta parë ndeshjen nga televizioni.
Këtu nuk jemi në Gjermani, ku pavarësisht se sa ftohtë bën dhe ndaj cilës skuadër luhet, stadiumi është plot. Sakaq, siç e dini do të luhet në temperatura nën zero, por kam përshtypjen se ky do jetë më shumë një problem për shqiptarët sesa për neve”, ka pohuar tekniku.
You must be logged in to post a comment Login
als_Latn als_Latn als_Latn als_Latn eng_Latn